ขอสอบถาม ค่ะ คุณ ดิฉันตั้งครรภ์มาแล้ว 4 week ก่อนหน้านี้ไม่ทราบว่าตัวเองตั้งครรภ์ เลยใช้ชีวิตปกติคือดื่มเหล้าทุกวันค่ะ ตั้งแต่ก่อนปีใหม่ แต่หยุดดื่มตั้งแต่ วันอาทิตย์ 9 /2/20 แต่พอทราบว่าท้องก็หยุดทุกอย่างเลยค่ะ แบบนี้เจ้าตัวน้อยจะเป็นอันตรายไหมคะ แล้วจะมีวิธีบำรุงยังไงได้บ้างคะ (ท้องแรกค่ะ)
สวัสดีค่ะ การดื่มแอลกอฮอล์ขณะตั้งครรภ์จะเพิ่มความเสี่ยงการทำให้มีบุตรมีความพิการแต่กำเนิดได้เช่นพัฒนาการล่าช้าทั้งทางร่างกายและสมองมีปัญหาด้านพฤติกรรม เกิดความผิดปกติที่ใบหน้า และความบกพร่องของระบบหัวใจ เป็นต้น แต่มักจะต้องเป็นการดื่มที่มากพอสมควร และนานติดต่อกันหากตอนนี้ทราบว่าตั้งครรภ์แล้ว ก็ให้รีบหยุดดื่มแอลกอฮอล์ทันที หากตลอดการตั้งครรภ์ไม่ได้ดื่มอีก โอกาสที่จะเกิดอันตรายต่อบุตรจะน้อยลงแนะนำการไปฝากครรภ์ที่รพ.หรือคลินิกใกล้บ้านให้เร็วที่สุด เพื่อทำการตรวจเลือดและประเมินความสมบูรณ์ของทารก การบำรุงนั้น แพทย์อาจจ่ายวิตามินบำรุงเม็ดเลือดและโฟลิค ซึ่งใช้ภายใต้การดูแลของแพทย์ที่ฝากครรภ์ค่ะ